Danmark spiller søndag VM-finale i herrehåndbold mod Sverige, og det ændrer ved TV2 Nords sendetider af de regionale nyheder. Normalvis plejer vi at sende de regionale nyheder i vores 19.30-udsendelse på blandt andet TV 2 - men sådan foregår det ikke denne søndag. For at se dagens nyheder skal du i stedet slå over på vores egen kanal, TV2 Nord Salto, hvor sendetidspunktet ændres til klokken 18.00. Denne nyhedsudsendelse bliver derudover en forkortet udgave på omkring seks minutter. Hvis du ikke har et fjernsyn, så kan du også følge med via live-tv på vores hjemmeside.

Referat:
På grund af VM-finalen i håndbold skal du søndag aften være på vores kanal TV2 Nord Salto klokken 18 for at få et nordjysk nyhedsoverblik.